

Nuorisotyön auditointi- ja itsearviointimalli

Verkkoperustainen nuorisotyö Uudistettu 5.9.2011

**Periaatteita verkkoperustaisesta nuorisotyöstä alueellisten palvelujen osastolla**

**Yksi alueellisen nuorisotyön ydinpalveluista:**

1. Verkossa toimiminen ei ole itseisarvo, vaan tavoitteena on käyttää verkkotyötä nuorisotyön menetelmänä osana alueellista nuorisotyötä
2. Nuorisotyön arviointimallin verkkoperustaisen nuorisotyön kriteeristö ohjaa verkossa tehdyn työn suuntaa alueellisten palvelujen osastolla.
3. Verkossa toimiessa on muistettava oma ammatillinen rooli nuoriso-ohjaajana. Työ- ja vapaa-ajan erottaminen myös verkkoympäristössä on välttämätöntä.
4. Työnantaja ei velvoita työntekijää käyttämään omaa siviili-identiteettiään verkkotyössä. Palvelun sääntöjen salliessa on suositeltavaa käyttää erillistä työprofiilia
5. Verkossa toimitaan aina palvelun sääntöjen ja verkkoperustaisen nuorisotyön eettisten periaatteiden mukaisesti

Verkkoperustaisen nuorisotyön eettiset periaatteet

**Yhteydenottajan oikeudet ja velvollisuudet**

* Yhteydenottajalla on oikeus tietää, minkä ikäisille palvelu on tarkoitettu.
* Yhteydenottajalla on oikeus tietää, voiko hän ottaa yhteyttä nimettömänä.
* Yhteydenottajalla on oikeus tietää, missä määrin keskustelu on luottamuksellista.
* Yhteydenottajalla on oikeus luotettavaan, turvalliseen ja oikeudenmukaiseen palveluun.
* Yhteydenottaja ohjataan tarvittaessa muiden palveluiden piiriin.
* Yhteydenottajalla on oikeus saada tietoa palvelusta ja sen järjestäjästä, tietosuojasta ja tietojen käsittelystä sekä antaa palautetta palvelusta.
* Yhteydenottajalla on velvollisuus noudattaa palveluiden sääntöjä.

**Verkossa toimivan ohjaajan oikeudet ja velvollisuudet**

* Ohjaaja on vapaaehtoinen tai palkattu työntekijä.
* Ohjaajalla on oikeus saada tehtäväänsä koulutusta ja säännöllistä ohjausta.
* Ohjaajalla on oikeus tietää, voiko hän pysyä palvelussa nimettömänä.
* Ohjaajalla on oikeus olla suostumatta epäasialliseen kohteluun.
* Ohjaajalla on velvollisuus puuttua sääntöjen vastaiseen käyttäytymiseen.
* Ohjaaja on palvelussa sitoutunut toimimaan taustaorganisaationsa toimintaperiaatteiden ja arvojen mukaisesti.
* Ohjaajalla on oikeus luopua vaitiolovelvollisuudesta, mikäli tulee ilmi suunnitteilla oleva tai jo tapahtunut vakava rikosasia tai lastensuojelullinen huoli. Luopuessaan vaitiolovelvollisuudesta ohjaajan on ilmoitettava siitä yhteydenottajalle mahdollisuuksien mukaan.
* Ohjaaja on keskustelussa yhteydenottajaa varten.
* Ohjaaja ei käsittele keskustelussa omia ongelmiaan.
* Ohjaajan antama ohjaus on asianmukaista ja luotettavaa. Yhteydenottaja ohjataan tarvittaessa muiden palveluiden piiriin.
* Ohjaaja voi tarjota vaihtoehtoja, mutta ei tee päätöksiä yhteydenottajan puolesta.
* Ohjaaja ei pidä yhteyttä yhteydenottajiin työajan ulkopuolella.

Nuorisotyön auditointi- ja itsearviointimalli

Verkkoperustainen nuorisotyö

**YHTEISÖN TOIMINTA**

| **arviointikriteerit** | | **4 erinomainen** | | **3 hyvä** | | **2 tyydyttävä** | | | 1. **puutteellinen/heikko** |
| --- | --- | --- | --- | --- | --- | --- | --- | --- | --- |
| * + - 1. Ohjaajien ja nuorten vuorovaikutuksen säännöllisyys | | Ohjaajien ja nuorten välinen vuorovaikutus on aktiivista. Verkkotyöhön käytettävää aikaa on riittävästi ja se on järjestelmällistä. | | Ohjaajien ja nuorten vuorovaikutus on aktiivista ja työn tekemiselle on luotu käytännöt. | | Ohjaajien ja nuorten välinen vuorovaikutus on jatkuvaa, mutta sille ei ole luotu yhteisiä käytäntöjä. | | | Ohjaajien ja nuorten välinen vuorovaikutus on satunnaista. |
| 1. Yhteisön työnjaot | | Työyhteisössä tehtävä verkkotyö on suunniteltu yhdessä ja se on kiinteä osa muuta nuorisotyötä. Verkkotyöstä nousseista kysymyksistä keskustellaan systemaattisesti ja sitä kehitetään osana nuorisotyön kokonaisuutta. | | Verkkotyötä tehdään yhdessä sovitusti, mutta tieto ei kulje luontevasti ja työstä keskustellaan satunnaisesti. Verkkotyötä arvioidaan itsenäisesti. | | Osa yhteisöstä käyttää verkkoa nuorisotyön välineenä. Verkkotyöstä keskustellaan yhdessä vain ongelmatilanteissa. | | | Yksi ohjaaja vastaa työyhteisössään itsenäisesti verkossa tehtävästä työstä. Tieto ei välity muille työntekijöille. |
| 1. Ohjaajien ja nuorten vuorovaikutuksen laatu | | Ohjaajan ja nuorten välillä syntyy dialogia. | | Ohjaajien ja nuorten välisessä vuorovaikutuksessa aloitteellisuus on molemminpuolista. | | Vuorovaikutustilanteet syntyvät pääosin ohjaajan aloitteesta, mutta aiheet nousevat myös nuoren arjesta. Keskustelu on pintapuolista. | | | Ohjaajien ja nuorten välinen vuorovaikutus liittyy yksisuuntaiseen toiminnasta tiedottamiseen. |
| 1. Verkon käyttö pienryhmätoiminnassa | | Verkkoyhteisö on tärkeä osa ryhmän toimintaa ja tavoitteiden toteutumista. (esim. tapaamiskertojen lisääminen, organisointi). Ohjaajan roolista yhteisössä on sovittu nuorten kanssa. | | Verkonkäyttö on säännöllistä, molemminpuolista ja aktiivista. Verkkoa käytetään laajemmin toiminnan toteuttamiseen. | | Verkon käyttö pienryhmätoiminnassa on epäsäännöllistä. Keskustelu on pinnallista ja yksipuolista. (esim. vain informaation jakamista). | | | Verkon hyödyntämistä pienryhmätoiminnassa on pohdittu, mutta sitä ei ole vielä aloitettu. |
| 1. Toiminta nuorten omissa verkkoyhteisöissä | | Nuoret löytävät ja rakentavat itselleen merkityksellisiä yhteisöjä. Ohjaajilla on selkeä rooli ja he ovat luonnollinen osa nuorten yhteisöä. | | Ohjaajilla on aktiivinen rooli nuorten verkkoyhteisöissä. Vuorovaikutus on molemmin puolista. Ohjaajien kasvatuksellinen ote näkyy verkkoyhteisössä. | | Sekä nuoret että ohjaajat toimivat verkkoyhteisöissä, mutta vuorovaikutus on epäsäännöllistä. Vuorovaikutus toimii nuorten välillä. ohjaajilla on passiivinen rooli yhteisössä. | | | Ohjaajat tietävät nuorten käyttämiä verkkoyhteisöjä, mutta tuntemus on kapea-alaista, pintapuolista ja niitä seurataan epäsäännöllisesti |
| 1. Toimintamallit verkkonuorisotyössä | | Toimintatavat ja puuttumisen keinot ovat selkeät ja niiden toimivuutta arvioidaan säännöllisesti työyhteisössä. Yhteistyölle muiden toimijoiden kanssa on luotu rakenne. | | Toimintatavat on dokumentoitu ja myös nuoret ovat niistä tietoisia. | | Ohjaajat ovat keskustelleet toimintatavoista ennakolta ja jakavat kokemuksia tilannekohtaisista menettelytavoista toisilleen. | | | Ohjaajat sopivat kiusaamiseen, rasismiin sekä uhka-, väkivalta- ja päihdetilanteisiin liittyvistä toimintatavoista tilannekohtaisesti. |
| 1. Menetelmät verkkonuorisotyössä   (esim. ryhmäkeskustelut, verkkotalokokous, pelaaminen, gallupit yms.) | | Verkossa käytettävät menetelmät ovat monipuolisia ja tilanteeseen sopivia. Ohjaajat kehittävät aktiivisesti omaan verkkotyöhönsä sopivia uusia menetelmiä. | | Ohjaajat tuntevat useita verkkotyönmenetelmiä ja ovat valinneet osan niistä työvälineikseen. | | Verkkotyönmenetelmien tunteminen on kapea-alaista. Käytössä on vain muutamia menetelmiä (esim. chat ja talokokoukset). | | | Verkossa käytettäviä menetelmiä ei ole mietitty. |
| 1. Tiedotus verkossa | | Nuorten ryhmät tuottavat tiedotusmateriaalia ja jakavat sitä verkossa sekä itsenäisesti että ohjatusti. Nuorten ryhmien toiminta synnyttää vuorovaikutusta nuorten ja sidosryhmien välillä. | | Nuoret osallistuvat tiedottamisen sisältöön ja jakelukanaviin. Tiedotus on ajankohtaista, säännöllistä ja vuorovaikutteista. | | Talolla on oma verkkoyhteisö nuorten suosimassa verkkopalvelussa. Yhteisössä tiedotetaan talon toiminnasta. Tiedotuksen hoitavat pääsääntöisesti ohjaajat ja se on yksisuuntaista. | Talon toiminnasta tiedotetaan nuorisotoimen sivuilla. | |

| **arviointikriteerit** | **4 erinomainen** | **3 hyvä** | **2 tyydyttävä** | **1 puutteellinen/heikko** |
| --- | --- | --- | --- | --- |
| 1. Talodemokratia | Talon toiminnan sisältöön voi vaikuttaa verkossa ja toiminnasta käydään aktiivista keskustelua. Osa yhteisistä päätöksistä voidaan tehdä verkossa. | Talodemokratiaan liittyvät esityslistat ja muistiot/pöytäkirjat ovat nähtävillä verkossa.  Kokousten valmisteluun voi osallistua myös verkossa. | Esityslistoja ja päätöksiä on mahdollista kommentoida verkossa. | Talodemokratian toimintaperiaatteet on nähtävillä verkossa. Tarkempia tietoja saa vain kysymällä. esim. sähköpostilla. |
| 1. Nuorisotalon ulkopuolelle suuntautuva vaikuttamistoiminta | Verkossa syntyviä kontakteja hyödynnetään aktiivisesti kaikessa nuorisotalon, yksikön ja NK:n vaikuttamistoiminnassa. | Ohjaajilla on aktiivinen rooli verkkovaikuttamisen markkinoimisessa ja nuorten innostamisessa. | Kotisivuilla ja verkkoyhteisöissä nostetaan ajankohtaisia vaikuttamistoimintaan liittyviä asioita esille. Verkkovaikuttamisen kanavat (esim. Ruuti) ovat käytössä. | Nuorisotalon kotisivuilla ja/tai verkkoyhteisöissä on linkkejä sähköisiin vaikuttamiskanaviin ja sivustoille, joissa on tietoa vaikuttamisesta. |

**RESURSSIT**

| **arviointikriteerit** | **4 erinomainen** | **3 hyvä** | **2 tyydyttävä** | 1. **puutteellinen/heikko** |
| --- | --- | --- | --- | --- |
| 10. Ajankäyttö | Verkkotyön toteuttamisen lisäksi työn kehittämiseen ja arviointiin on aikaa. | Laadukkaaseen verkkotyöhön on määritelty työyhteisön kesken riittävästi aikaa ja työ on organisoitua. | Verkkonuorisotyö on luonteva osa toimintaa, mutta ajankäyttöä ei ole systemaattisesti huomioitu | Verkkotyöhön käytetään aikaa satunnaisesti ja suunnittelematta. |
| 1. Koneet ja laitteet | Koneet ja laitteet soveltuvat monipuoliseen verkkoviestintään ja mahdollistavat myös sisällöntuotannon (esim. tekstin- ja kuvankäsittely sekä videoeditointi). | Nuorten ja työntekijöiden käytössä olevien tietokoneiden määrä ja laatu tukevat toimintaa. Ne mahdollistavat monipuolisen verkon hyödyntämisen nuorisotyössä. | Työntekijöiden koneet, ohjelmistot ja verkko soveltuvat verkossa tehtävään nuorisotyöhön. | Työntekijöiden käytössä oleva tietotekniikka ja ohjelmistot on suunniteltu toimistotyöhön eikä tue verkossa tehtävää nuorisotyötä. |
| 1. Tekninen osaaminen | Työyhteisössä on valmiutta ottaa käyttöön uutta tekniikkaa ja ohjelmia. Tekninen osaaminen ei ole yhden ihmisen varassa. | Työyhteisössä on riittävästi teknistä osaamista, joka mahdollistaa monipuolisten menetelmien käytön. | Tekniikkaa käytetään, mutta epävarmuus osaamisesta vaikeuttaa työskentelyä. | Olemassa olevia laitteita, ohjelmistoja ja verkkopalveluita jää hyödyntämättä osaamisen puutteen vuoksi. |